CELEX: 62022CN0278
Language: sl
Date: 2022-04-22 00:00:00
Title: Zadeva C-278/22: Predlog za sprejetje predhodne odločbe, ki ga je vložilo Upravni sud u Zagrebu (Hrvaška) 22. aprila 2022 – ANTERA d.o.o./Hrvatska agencija za nadzor financijskih usluga

27.6.2022   
            
            
               SL
            
            
               Uradni list Evropske unije
            
            
               C 244/20
            
         
      Predlog za sprejetje predhodne odločbe, ki ga je vložilo Upravni sud u Zagrebu (Hrvaška) 22. aprila 2022 – ANTERA d.o.o./Hrvatska agencija za nadzor financijskih usluga
      (Zadeva C-278/22)
      (2022/C 244/26)
      Jezik postopka: hrvaščina
      
         Predložitveno sodišče
      
      Upravni sud u Zagrebu
      
         Stranki v postopku v glavni stvari
      
      
         Tožeča stranka: ANTERA d.o.o.
      
         Tožena stranka: Hrvatska agencija za nadzor financijskih usluga
      
         Vprašanja za predhodno odločanje
      
      
                  1.
               
               
                  Ali spadajo storitve operativnega lizinga in/ali storitve dolgoročnega najema vozil na področje uporabe Direktive 2006/123/ES (direktiva o storitvah) (1), kot je navedeno v Priročniku o uveljavljanju direktive o storitvah z dne 13. marca 2008, ki ga je izdal Generalni direktorat Evropske komisije za notranji trg in storitve? Ali se subjekt, ki opravlja posle operativnega lizinga (ne opravlja pa poslov finančnega lizinga) in/ali posle dolgoročnega najema vozil, šteje za finančno institucijo v smislu določbe člena 4(1), točka 26, Uredbe (EU) št. 575/2013 (2)?
               
            
                  2.
               
               
                  Če je odgovor na prvo podvprašanje pritrdilen, na drugo podvprašanje pa nikalen, ali je pooblastilo Hrvatska agencija za nadzor financijskih usluga (hrvaška agencija za nadzor finančnih storitev) (HANFA), da nadzira opravljanje storitev operativnega lizinga in/ali storitev dolgoročnega najema vozil na podlagi člena 6(1) Zakon o leasingu (zakon o lizingu), in pooblastilo, da določi dodatne zahteve in omejitve podjetnikom, ki opravljajo take dejavnosti, v skladu s členom 49 Pogodbe o delovanju Evropske unije v povezavi s členi od 9 do 13 Direktive 2006/123/ES?
               
            
                  3.
               
               
                  Ali je treba člen 49 Pogodbe o delovanju Evropske unije in določbe členov od 9 do 13 Direktive 2006/123/ES v okoliščinah, kakršne so v tem sporu, kadar želi matična družba ene države članice prek hčerinske družbe v drugi državi članici opravljati enake storitve kot v državi članici izvora, razlagati tako, da je mogoče z nacionalnim zakonom (Zakon o leasingu (zakon o lizingu)) določiti dodatne zahteve in omejitve hčerinski družbi in s tem otežiti/narediti manj privlačno opravljanje zadevnih dejavnosti?
               
            
         (1)  Direktiva 2006/123/ES Evropskega parlamenta in Sveta z dne 12. decembra 2006 o storitvah na notranjem trgu (UL 2006, L 376, str. 36).
      
         (2)  Uredba (EU) št. 575/2013 Evropskega parlamenta in Sveta z dne 26. junija 2013 o bonitetnih zahtevah za kreditne institucije in investicijska podjetja ter o spremembi Uredbe (EU) št. 648/2012 (UL 2013, L 176, str. 1).